Lige præcist hvad de skulle bruge den til, havde de svært ved at forklare politiet i Aalborg. Men det er en kendsgerning at to brødre - begge først i 20'erne - torsdag aften sneg sig til at tage en tur i en gummiged. De tog den fra en byggeplads på Skelagervej i Aalborg. Det blev en kort køretur - bare nogle få meter. En politipatrulje kom forbi og tog dem en tur med på politigården. Efter afhøring er de løsladt igen.

Referat:
To brødre forsøgte at stjæle gummiged på byggeplads